Panlong (Kunming)

Panlong (kinesisk: 盘龙区; pinyin: Pánlóng Qū) er et bydistrikt innen byprefekturet Kunming i provinsen  Yunnan i Folkerepublikken Kina. Det har et areal på 339,79 km² og en befolkning på ca. 700 000 innbyggere (2006). 

Panlong er et av de fire bydistriktene som utgjør selve byen Kunming. Det strekker seg fra Kunmings sentrumsområde og til byens nordlige ringvei. Mye av byens sterke vekst er kommet her. Bare ca. halvparten av innbyggerne har permanent oppholdstillatelse. De øvrige har midlertidig opphold av noe slag, ikke alle lovlig registrert. Tilflytterne kommer fra Yunnans landlige regioner, eller fra Sichuan, Jiangsu, Hebei, Xinjiang og Guizhou.

Administrative enheter
Subdistrikter:
Tadong 拓东街道, Gulou 鼓楼街道, Donghua 东华街道, Lianmeng 联盟街道, Jinzhen 金辰街道, Qingyun 青云街道, Lingquan 龙泉街道, Ciba 茨坝街道.
Kommuner:
Songhua 松华乡, Shuanglong 双龙乡

Eksterne lenker
 
 Infoside

Distrikter i Yunnan
Kunming